Kedves Masters' Club Tag!

Az előző évekhez hasonlóan, a SAS Egyetemi Program keretében idén is megrendezzük SAS Nyári Kurzusunkat. Ez most egy háromnapos tanfolyam, ahol egy témakör mélyebb elsajátítására kerül sor.

A kurzus központi témája:	
Üzleti megoldások a SAS Enterprise Guide és SAS Enterprise Miner segítségével

A haza piacon például az alábbi helyeken használják egyik vagy másik, ill. mindkét eszközt: MKB Bank, CIB Bank, Budapest Bank, Raiffeisen Bank, T-Mobile, Richter Gedeon, KSH, ACNielsen, stb..... 

A kurzus tartalma:
•	Riportkészítés és statisztika üzleti környezetben, a hangsúly az eredmények értelmezésén
•	Adatbányászat a SAS Enterprise Miner 5.2-gyel

Tervezett tanfolyami tematika:
1.	nap, SAS Enterprise Guide:
o	Bevezetés, munka egy adott projektben, műveletek
o	Egyszerű és összetett lekérdezések
o	Összesítések készítése
o	Munka az eredményekkel, projektek automatizásása
o	Üzleti problémák és statisztikai megoldások
o	Üzleti kérdések tesztelése
2-3.	nap, SAS Enterprise Miner:
o	munka a SAS Enterprise Miner 5.2-vel, a legújabb verzióval
o	cluster elemzés, asszociációs és szekvencia elemzés
o	regressziós modellek, neurális hálók és döntési fák összehasonlítása
o	adatbányászati technikák hatékony alkalmazása
o	adatelőkészítés

A jelentkezés feltétele
•	SAS Masters’ Club tagság. 
•	Regisztráció: http://www.sas.com/offices/europe/hungary/egyetem/frm_mc.html 
•	Alapvető statisztikai ismeretek.

A kurzus időpontja: 2007. július 9-11., (9:00-15:30)
A résztvevők száma korlátozott, a jelentkezéseket időrendi sorrendben regisztráljuk.

A  kétnapos kurzus részvételi díja:
5.000 HUF + Áfa
amely magában foglalja az ebédet és a tanfolyami jegyzeteket is.

A részvételi díjat a jelentkezési lap visszaküldését követően a lehető legrövidebb időn belül – de legkésőbb június 25-ig - átutalással kérjük befizetni az alábbi számlaszámra:
SAS Institute Kft., Deutsche Bank 16300000-04007639-90006406
Az összegről a pénz megérkezését követően számlát állítunk ki a résztvevő nevére.

Ha a kurzus programja felkeltette az érdeklődésedet, és szeretnél rajta részt venni, akkor kérlek, küldd vissza nekünk kitöltve a mellékelt jelentkezési lapot (e-mailen, levélben vagy faxon – 224-2011). 
Minden jelentkezés csak a részvételi díj befizetésével válik érvényessé, addig csak feltételesen kezeljük azokat. Lemondást legkésőbb június 29-ig fogadunk el, későbbi lemondás esetén a befizetett díjat visszafizetni nem áll módunkban.

A kurzussal kapcsolatos bármilyen kérdés, probléma esetén keressetek meg minket!

Üdvözlettel:

Elekes Eszter

Budapest, 2007. május 3.